Jabarkan Sajarah dari Madrid dalam bahasa jawa

Sanadyan Madrid wis dipanggoni wiwit jaman prasajarah, ing jaman Romawi tlatah iki didarbèni déning diosis Complutum (saiki Alcalá de Henares), nanging data pisanan kutha iki ana ing abad angka 9, nalika Muhammad I mrintahaké yasa pura cilik ing panggonan kang saiki madeg Palacio Real. Sakubengé pura ciliki iki uga diyasa bètèng cilik citadel, al-Mudaina.

Cedhak pura ugu diyasa Manzanares, déning wong muslim diarani  (Arabic: المجريط, "sumber banyu"). Saka tembung iki asalé jeneng panggonan iki Majerit, kang sabanjuré owah é dadi Madrid. Bèntèng iki ing taun 1085 direbut déning Alfonso VI saka Castile sajeroning serangané menyang Toledo. Dhèwèké nahbisaké masjid kang ana dadi gréja Virgin Almudena (almudin, ing garnisun granary). Ing taun 1329, Cortes Generales wiwit digawé ing kutha iki kanggo mènèhi pamrayoga marang Alfonso XI saka Castile. Kaum Yahudi Sephardi lan Moors isih tetep urip ing kutha iki nganti diusir ana ing pungkasan abad angka 15.

Sawisé karusuhan lan kobongan, Henry III saka Castile (1379–1406) yasa manèh kutha iki lan bètèng sajabané témbok kanggo ngamanaké awaké dhéwé ing El Pardo.